Peste 400 de focare de pestă porcină africană, active în România. Ce zone din țară sunt afectate.
În țară sunt active 407 focare de pestă porcină africană. Sunt afectați 104.408 porci. În ultima săptămână au fost înregistrate 25 de noi focare.
Autoritatea Națională Sanitară Veterinară și pentru Siguranța Alimentelor (ANSVSA) a anunțat că vineri în țară sunt active 407 focare de pestă porcină africană.Potrivit unui comunicat al ANSVSA, sunt afectați 104.408 porci.În ultima săptămână au fost înregistrate 25 de noi focare, 7 în Sălaj, câtre 3 în Cluj și Satu Mare, câte două în Bihor, Buzău, Mureș, și câte unul în Arad, Botoșani, Brașov, Sibiu, Tulcea și Vaslui.De asemenea, în același interval au fost stinse 19 focare.De la prima semnalare a prezenței virusului în România, pe data de 31 iulie 2017, și până în prezent, au fost diagnosticate 5362 cazuri la mistreți în 41 de județe.